Framkvæmdarstjóri Niceair á Akureyri reiknar með að leitað verði til fjárfesta um aukið fjármagn inn í reksturinn á næstunni. Viðræður við stéttarfélög um kjör starfsmanna eru í gangi en vélar nýja flugfélagsins taka á loft 2. júní.
Um miðjan febrúar var nýtt flugfélag, Niceair, sem hyggst halda uppi reglulegu millilandaflug frá Akureyri kynnt. Bókanir eru farnar af stað en fyrsta flugið er 2. júni. Fólk og fyrirtæki að mestu frá Norðurlandi eiga í félaginu. Má þar nefna KEA, Höldur, Ferðaskrifstofu Akureyrar og brugghúsið Kalda. Þorvaldur Lúðvík Sigurjónsson, framkvæmdastjóri Niceair, var gestur á Morgunvaktinni á Rás 1 í morgun.
Greiðslu eða færsluhirðar, krítarkortarfyrirtæki eru ekki að skila okkur peningum fyrr en búið er að inna þjónustuna af hendi, eða framleiða flugið. Sem þýðir að fyrstu misserin er þetta mjög þungt á fótinn út frá sjóðsstreymi. Fjármögnunin er frá nítján fyrirtækjum og einstaklingum hér á svæðinu aftur og við munum fara til þeirra aftur með seinni umferð. Og opna fyrir nýja fjárfesta þá og það væri kannski gaman að sjá hvað lífeyrissjóðir eða fagfjárfestar myndu gera í þeirri umferð.
Félagið hefur tekið á leigu Airbus-flugvél með 150 sætum og áhöfnin verður bæði innlend og erlend. Þorvaldur segir kjör starfsmanna verða sambærileg því sem gerist á íslenskum vinnumarkaði.
-Er þetta fólk ráðið samkvæmt íslenskum kjarasamningum, flugfreyjur, flugþjónar og flugmenn?- Ég get ekki svarað því óyggjandi annað en að akkúrat viðræður við íslensk stéttarfélög eru í gangi, þannig að ég myndi reikna með að það yrði niðurstaðan. Allavegana get ég sagt, svona til að slá stirkið undir þetta og minka áhyggjur fólks að það verður á mannsæmandi kjörum.
